# Gliese 687

Gliese 687 (GJ 687 / LHS 450 / HIP 86162) és un estel proper situat a sols 14,77 anys llum del sistema solar. Visualment s'hi localitza a la constel·lació del Dragó a 25 minuts d'arc d'ω Draconis.
Gliese 687 és una nana vermella de magnitud aparent +9,15 no visible a ull nu, la lluminositat de la qual és equivalent al 0,4% de la que té el Sol. Pertany al tipus espectral M3V i té una temperatura superficial de 3237 K. La seva massa amb prou feines suposa el 41% de la massa solar i el seu radi és un poc menor de la meitat del radi solar. Gira sobre si mateixa amb una velocitat de rotació projectada igual o inferior a 2,8 km/s. La seua metal·licitat, expressada com la relació entre el contingut de ferro i el d'hidrogen, és comparable a la solar ([Fe/H] = 0,00). Mostra un moviment propi gran a través del cel, avançant 1,304 segons d'arc cada any. La seva velocitat relativa neta és d'uns 39 km/s.

## Sistema planetari

El 2014 es va descobrir que tenia un planeta, Gliese 687 b, amb una massa mínima de 18.394 masses terrestres (cosa que el fa comparable a Neptú), un període orbital de 38,14 dies, una excentricitat orbital baixa i dins de la zona habitable. Un altre candidat a planeta de la massa de Neptú, Gliese 687 c, va ser descobert el 2020, en una òrbita molt més freda.
Sistema Gliese 687 :
| Companya (per ordre des de l'estrella) | Massa | Semieix major (ua) | Període orbital (dies) | Excentricitat | Inclinació | Radi |
| b | ≥17.2 M$_⊕$ | 0.163 | 38.142 | 0.04 | — | — |
| c | ≥16 M$_⊕$ | 1.165 | 727.403 | 0.40 | — | — |
El sistema estel·lar més proper a Gliese 687 és Struve 2398, situat a poc més de 4 anys llum.

## Referències

* 1 2 Bárbara Rojas-Ayala «Determination of spectroscopic parameters for 313 M dwarf stars from their APOGEE Data Release 16 H-band spectra». Astronomy and Astrophysics, 5-2021, pàg. A147. DOI: 10.1051/0004-6361/202039703.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 «The lick-carnegie exoplanet survey: Gliese 687 b--A neptune-mass planet orbiting a nearby red dwarf» (en anglès). Letters of the Astrophysical Journal, 2014, pàg. 114. DOI: 10.1088/0004-637X/789/2/114.
* 1 2 URL de la referència: http://www.recons.org/TOP100.posted.htm. Arxiu de l'URL: https://www.webcitation.org/69Ys1TXkI?url=http://www.recons.org/TOP100.posted.htm. Data d'arxivament: 31 juliol 2012.
* ↑ Ignasi Ribas Canudas «The CARMENES search for exoplanets around M dwarfs. Stellar atmospheric parameters of target stars with SteParSyn». Astronomy and Astrophysics, 12-2021. DOI: 10.1051/0004-6361/202141980.
* ↑ Claire Moutou «SPIRou Input Catalogue: global properties of 440 M dwarfs observed with ESPaDOnS at CFHT» (en anglès). Monthly Notices of the Royal Astronomical Society, 2, 4-2018, pàg. 1960–1986. DOI: 10.1093/MNRAS/STX3246.
* 1 2 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ LHS 450 -- High proper-motion Star (SIMBAD)
* ↑ Gliese 687 Arxivat 2012-09-26 a Wayback Machine. (ARICNS)
* 1 2 3 Jenkins, J. S.; Ramsey, L. W.; Jones, H. R. A.; Pavlenko, Y.; Gallardo, J.; Barnes, J. R.; Pinfield, D. J. «Rotational Velocities for M Dwarfs». The Astrophysical Journal, 704, 2, 2009. pp. 975-988.
* ↑ López-Morales, Mercedes «On the Correlation between the Magnetic Activity Levels, Metallicities, and Radii of Low-Mass Stars». The Astrophysical Journal, 660, 1, 2007. pp. 732-739.
* ↑ Soubiran, C.; Bienaymé, O.; Mishenina, T. V.; Kovtyukh, V. V. «Vertical distribution of Galactic disk stars. IV. AMR and AVR from clump giants». Astronomy and Astrophysics, 480, 1, 2008. pp. 91-101 (Tabla consultada en CDS).
* ↑ Burt, Jennifer; Vogt, Steven S.; Butler, R. Paul; Hanson, Russell; Meschiari, Stefano; Rivera, Eugenio J.; Henry, Gregory W.; Laughlin, Gregory «The Lick–Carnegie exoplanet survey: Gliese 687 b: A Neptune-mass planet orbiting a nearby red dwarf». The Astrophysical Journal, 789, 2, 2014, pàg. 114. arXiv: 1405.2929. Bibcode: 2014ApJ...789..114B. DOI: 10.1088/0004-637X/789/2/114.
* 1 2 Feng, Fabo; Shectman, Stephen A.; Clement, Matthew S.; Vogt, Steven S. Search for Nearby Earth Analogs. III. Detection of ten new planets, three planet candidates, and confirmation of three planets around eleven nearby M dwarfs, 2020. DOI 10.3847/1538-4365/abb139.
* ↑ Stars within 15 light-years of AOe 17415-6 (The Internet Stellar Database)